**PROIECT DE HOTĂRÂRE**

**privind aprobarea modificării și completării Hotărârii Consiliului Local al municipiului Călărași nr. 232 din 19.12.2018 pentru aprobarea procedurii privind acordarea de finanțări din bugetul municipiului Călărași pentru proiecte finanțate în baza Legii nr. 69/2000 a educației fizice și sportului**

 Consiliul Local al municipiului Călărași, județul Călărași;

 Având în vedere:

- raportul Direcţiei Juridice și Administrație Locală nr. 8251/21.02.2019 prin care se propune aprobarea modificării și completării Hotărârii Consiliului Local al municipiului Călărași nr. 232 din 19.12.2018 pentru aprobarea procedurii privind acordarea de finanțări din bugetul municipiului Călărași pentru proiecte finanțate în baza Legii nr. 69/2000 a educației fizice și sportului;

 - expunerea de motive a Primarului municipiului Călărași nr. 8251/21.02.2019;

 - prevederile Hotărârii Consiliului Local al municipiului Călărași nr. 232 din 19.12.2018 pentru aprobarea procedurii privind acordarea de finanțări din bugetul municipiului Călărași pentru proiecte finanțate în baza Legii nr. 69/2000 a educației fizice și sportului;

 - prevederile Ordinului nr. 321/2019 din 31 ianuarie 2019 pentru modificarea şi completarea Ordinului ministrului tineretului şi sportului nr. 664/2018 privind finanţarea din fonduri publice a proiectelor şi programelor sportive;

- prevederile art. 36, alin. 2, lit. d pct. 6 lit. a din Legea nr. 215/2001 privind administrația publică locală, cu modificările și completările ulterioare, republicată;

- prevederile Legii nr. 52/2003 privind transparența decizională, cu modificările și completările ulterioare;

În temeiul art. 45, din Legea nr. 215/2001 privind administrația publică locală, cu modificările și completările ulterioare, republicată;

**HOTĂRĂȘTE:**

**Art.1** Se aprobă modificarea și completarea Hotărârii Consiliului Local al municipiului Călărași nr. 232 din 19.12.2018 pentru aprobarea procedurii privind acordarea de finanțări din bugetul municipiului Călărași pentru proiecte finanțate în baza Legii nr. 69/2000 a educației fizice și sportului în sensul că în titlul Hotărârii Consiliului Local nr. 232/19.12.2018 se înlocuiește sintagma ”proiecte finanțate” cu sintagma **”programe finanțate”.**

**Art. 2** Se aprobă modificarea și completarea Anexei nr. 1 a Hotărârii Consiliului Local al municipiului Călărași nr. 232 din 19.12.2018 pentru aprobarea procedurii privind acordarea de finanțări din bugetul municipiului Călărași pentru proiecte finanțate în baza Legii nr. 69/2000 a educației fizice și sportului, respectiv regulamentul de acordare a finanțărilor din bugetul municipiului Călărași pentru activități sportive organizate în baza Legii nr. 69/2000 a educației fizice și sportului, după cum urmează:

1. Se modifică și completează art. 9 punctul 7, articol care va avea următorul conținut: **”atribuirea finanţării trebuie însoţită de o contribuţie din partea beneficiarului, după caz”**;
2. Se modifică și completează art. 12 punctul 9, articol care va avea următorul conținut: **”să participe cu o contribuție financiară de minimum 2% din valoarea totală a finanțării”**;
3. Se modifică și completează art. 12 în sensul că după punctul 9 se introduce un nou alineat care va avea următorul conținut:

**”cazurile în care structurile sportive contribuie la contractul de finanţare a programului sportiv, cuantumul contribuţiei, respectiv felul şi modul de asigurare a acesteia, se aprobă prin hotărâre a organului deliberativ”**;

1. Se modifică și completează art. 38 punctul 13, articol care va avea următorul conținut: **”asigură contribuția financiară de minim 2% din valoarea totală a finanțării”**;
2. Se modifică și completează art. 39 (I), punctul 5.2 privind criteriile de evaluare în cadrul Programului ”Promovarea sportului de performanță” care va avea următorul conținut:

|  |  |
| --- | --- |
| Cuantumul contribuției proprii | 15 puncte |
| * peste 50%
 | 15 puncte |
| * 16% - 50%
 |  8 puncte |
| * **2% - 15%**
 | 1. **puncte**
 |

1. Se modifică și completează art. 39(II), punctul 5.2 privind criteriile de evaluare în cadrul Programului ”Sportul pentru toți” care va avea următorul conținut:

|  |  |
| --- | --- |
| Cuantumul contribuției proprii | 7,5 puncte |
| * peste 50%
 | 7,5 puncte |
| * 16% - 50%
 |  5 puncte |
| * **2% - 15%**
 | 1. **punct**
 |

1. Se modifică și completează art. 47, articol care va avea următorul conținut: **”Municipiul Călărași acordă finanțări pentru programe sportive în limita creditelor bugetare alocate cu această destinație. Orice finanțare nu poate depăși 98% din bugetul total al programului sportiv. Diferența se acoperă din resursele proprii ale solicitantului sau ale partenerilor sau din alte surse. Solicitanții și/sau partenerii asigură contribuția minimă de 2% din costul total al programului sportiv propus spre finanțare sub forma contribuției în numerar și/sau natură. Aportul în natură se cuantifică prin documente justificative”**;
2. Se modifică art. 53 alin. 1 în sensul că se înlocuiește sintagma ”faza proiectului” cu sintagma **”faza programului”.**
3. Se modifică și completează Anexa 1 la Regulament, respectiv litera g din cuprinsul Declarației care va avea următorul conținut:

**”se obligă să participe cu o contribuție financiară de minimum 2% din valoarea totală a finanțării”**.

1. Se modifică și completează Anexa 2 la Regulament, respectiv art. 4 litera e din conținut Contractului – cadru privind finanțarea acțiunilor/activităților din cadrul programului… care va avea următorul cuprins:

**”să contribuie cu minimum 2% din valoarea totală de finanțare a programului”**.

**Art. 3.** La Capitolul II se îndreaptă eroarea materială a cuvântului **”activităților”** în loc de ”activitățile”;

**Art. 4.** Celelalte dispoziții ale Hotărârii nr. 232/19.12.2018, rămân neschimbate.

**Art. 5.** Cu ducerea la îndeplinire a prezentei hotărâri se însărcinează Primarul municipiului Călărași prin Aparatul de specialitate – Direcția Economică, Direcția Juridică și Administrație Locală și Direcția Tehnică.

Secretarul municipiului Călărași va comunica prezenta hotărâre celor interesați.

 **INIȚIATOR**

**P R I M A R,**

**Drăgulin Daniel Ștefan**

**Nr. 8251 Vizat,**

**Adoptată la Călăraşi Secretarul municipiului,**

**Astăzi 21.02.2019 Sârbu Mărgărit**